নরবলি অনেক প্রাচীন সংস্কৃতি চর্চা করতো। ঈশ্বর বা আত্মাকে তৃপ্ত বা খুশী করতে ধর্মানুষ্ঠানের মাধ্যমে মানুষ হত্যা করতো।

বিভিন্ন মহাদেশে বিভিন্ন সংস্কৃতির মানুষের নরবলির কিছু উপলক্ষ:


মেসোআমেরিকার অনেক প্রাক কলম্বিয় সভ্যতা নরবলির চর্চা করতো। আজটেকরা বড়সড় আকারে নরবলি প্রথা পালন করতো। প্রতিদিন সূর্য উদয়ের জন্য তারা একজন করে মানুষ বলি দিতো। জনশ্রুতি আছে তেনোচতিৎলান হাজার হাজার নরবলি দেওয়া এবং মেক্সিকোয় স্প্যানিশ আক্রমন ও যুদ্ধের সময়ে একাধিক বন্দীকে বলি দেওয়া হয়।

স্ক্যান্ডিনেভিয়ার পুরানো স্ক্যান্ডিনেভিয় ধর্মে নরবলির বিধান ছিলো এবং নর্স সাগা এবং জার্মান ঐতিহাসিকগণ উভয়েই এর সংগে সম্পর্ক উল্লেখ করেছেন।

প্রাক হেলেনিয় মিনোয়ান সভ্যতায় নরবলির প্রমাণ আছে। ক্রিটের ক্নসসের সিটাডেলে উৎসর্গীকৃত নরদেহ খুঁজে পাওয়া গেছে। ক্নসসের উত্তর বাড়িতে শিশুদের হাড় পাওয়া গেছে যাদেরকে জবাই করা হয়েছিলো। সম্ভবত প্রাক হেলেনিয় যুগে নরবলির পাশাপাশি নরমাংস ভোজন ঐতিহ্য ছিলো। থেসেউস এবং মিনোতাউর (ক্নসসের গোঁলকধাধা) পৌরাণিক কাহিনী নরবলির প্রমাণ দেয়। পুরাণ অনুসারে এথেন্স নরবলির জন্য মিনোতাউরের উদ্দেশ্যে সাতজন পুরুষ ও সাতজন স্ত্রীলোককে ক্রিটে প্রেরণ করে। পুরাতাত্ত্বিক নিদর্শন থেকে জানা যায় নরবলির অধিকাংশ ছিলো তরুন প্রাপ্তবয়স্ক অথবা শিশু।

কার্থেজের ফিনিশীয়গণ শিশুবলির প্রথা পালন করতো। রাজনৈতিক এবং ধর্মীয় কারণে প্রাচীন কর্তৃপক্ষ শিশুবলির আয়োজন করতো। প্রত্নতত্ত্বীয় অনুসন্ধানে উৎসর্গীকৃত পশুর হাড়ের সংগে বিপুল সংখ্যক শিশুর হাড় পাওয়া গেছে। প্লুতার্ক (৪৬-১২০খ্রিষ্টাব্দ) বলি প্রথার প্রচলন করেন, যেমনটি হতো তার্তুলিয়ান, ওরোসিয়াস, ডিয়োডোরাস সিকুলাস এবং ফিলোর ক্ষেত্রে। তারা বর্ণনা করেন শিশুকে আগুনে ঝলসে মেরে ফেলতো।

আজকের দিনেও অনেক ঐতিহ্যবাহী ধর্মে গোপনীয়ভাবে নরবলি প্রথা পালন করা হয়। 
পৃথিবীর কোন দেশ নরবলি সমর্থন করে না। বর্তমান পৃথিবীতে এটা অপরাধ বলে গণ্য হয়।

ভার্জিল তার আয়েনিড এ সিনন চরিত্র দাবি (মিথ্যাভাবে) করে যে তিনি সাগরকে শান্ত করতে পসেইডনকে উৎসর্গ করতে যাচ্ছেন।

গ্রীক উৎসর্গের উদ্ভব সম্পর্কে ওয়াল্টার বার্কার্টের তত্ত্ব
হিন্দুধর্ম
নরবলি
ধর্মে উৎসর্গ